Cooking Girls

《Cooking Girls》係香港電視娛樂製作嘅清談節目，Girls' Talk系列之一，2017年4月5號開始逢禮拜三23:15-23:30喺ViuTV播，之後改過幾次播放時段，最新播放時段係逢禮拜三深夜00:15-00:30，播到2019年4月24號。

節目會教日常忙住做嘢嘅女仔，點樣只係用10分鐘就為自己煮餐豐富好食嘅餸。節目會搵後生廚師教近年最受女性歡迎嘅菜式。

主持陣容
來自ViuTV Girls' Talk節目嘅班底，主持呢個環節嘅包括：馮寶欣、劉凱怡、羅伊婷、盧芷茵、安希婷、黃可盈、練美娟、陳俞希、許家媛、王頌茵、羅詠怡、蔡宛珊、蕭鎧兒、羅彩玲、余逸思、胡希文，同埋男主持Artem Ansheles、李建邦。

每集一覽

2017年

第1至第28集
嘉賓會預先烹調好一道菜色，過程會錄影好，喺開始嘅時候會介紹點樣製作，而兩位主持會記低然後嘗烹調相同嘅製成品。嘉賓會喺過程中解說製作重點同埋主持出現嘅錯誤，當主持嘅製成品完成之後，會品嚐、評論味道同埋指正，之後會播出事前錄影好嘅正確製作方法畀大家參照。

第29第32集
呢幾集唔會烹調嘉賓嘅菜色，改為分享Girls之間烹調過兼且覺得好嘅食譜，由主持嘗試烹調製作。

第33第39集
由呢集起提高咗對主持嘅要求，嘉賓會喺開始嘅時候會展示烹調製成品同埋製作材料，但係唔會介紹點樣做，兩位主持可以試食同埋問嘉賓一條問題，然後複製成品。嘉賓會喺過程解說製作重點同埋主持出現嘅錯誤，最後會品嚐、評論味道同埋指正。事前錄影好嘅正確製作方法會喺節目完結前播出。

2018年

第40集
繼續之前嘅玩法。

第41至第44集
呢幾集烹調日本菜色，遊戲玩法改為提供錦囊：
 有四個錦囊，至少有一個盒裏面喺無提示嘅。
 臺賓會喺唔同時間指示主持開指定嘅錦囊，主持要即時選擇係唔係要打開。
 主持一共有3次開錦囊嘅機會，如果打開嘅係空盒，就唔會得到提示。

第45至第56集
呢集起主持可以喺烹調過程之中向嘉賓問一個相關嘅問題。

第57至第66集
呢集開始有唔同嘅玩法，嘉賓會喺開始時問一題同嗰集菜色製作相關嘅問題，由兩位主持將自己嘅答案寫喺紙上。喺主持烹調過程之中，嘉賓會將佢哋犯嘅錯誤寫低，最後會連同佢哋嘅製成品評價。

第67至第89集
呢集開始有新嘅玩法，Girls' Talk主持分成兩組：「大廚門徒」之前係拍過Cooking Girls嘅女仔。另一「挑戰者們」組係之前無拍過Cooking Girls嘅女仔。兩組每次各自派出一位主持出嚟比賽烹調廚藝，睇吓累積咗咁多集烹調經驗嘅組別能唔能夠贏過呢啲新手。

玩法係，嘉賓會事先介紹一道特色菜，並且事先錄影咗烹調示範影片，喺比賽期間插播。之後兩組各自派出一人參賽，烹調同樣嘅製成品，並且抽取其中一種製作提示：
 試味：參賽者可以試食廚師嘅製成品，用味道推測烹調方法。
 照片：參賽者可以即時收到2張廚師喺煮食過程中拍攝嘅相片，推測烹調方法。

比賽過程中嘉賓會提供一啲相關嘅意見，並且品嚐同埋評審兩位參賽者嘅製成品。而另一主持會負責協調比賽過程，同埋宣布最後結果。累積各集贏出次數最多嘅組別，就會贏得冠軍。

2019年
繼續之前「大廚門徒」同埋「挑戰者們」組別嘅對決。

節目調動
2018年6月20號：由於直播《2018 FIFA世界盃 - 葡萄牙 對 摩洛哥》，所以暫停播映一集。
2018年7月11號：由於改播《返歸啦俄仔》，所以暫停播映一集。

ViuTV：Girls’ Talk - Cooking Girls
ViuTV：日常煮意
《Girls’ Talk - Cooking Girls》官方足本版【海外觀眾限定】

Girls' Talk
ViuTV飲食節目
2017年ViuTV節目
2018年ViuTV節目
2019年ViuTV節目